smcproject/ml-wiki-sentences huggingface dataset:
ഹിന്ദു ക്ഷേത്രങ്ങളിൽ ഇന്ദ്രന്റെയും ഇന്ദ്രാണിയുടെയും ശിൽപങ്ങൾ സാധാരണമാണ്.
വെളുത്ത ആനയായ ഐരാവതത്തിന്റെ പുറത്ത് ഇരിക്കുന്ന രീതിയിൽ ആണ് ശചീ ദേവിയെ സാധാരണയായി ചിത്രീകരിച്ചിരിക്കുന്നത്.
പുരാവസ്തു ഗവേഷകനായ ടി എ ഗോപിനാഥ റോ എഴുതുന്നത്, വിഷ്ണുധർമ്മോത്തരയിൽ വിവരിച്ചിരിക്കുന്നത് ഇന്ദ്രാണിയെ ഭർത്താവിന്റെ മടിയിൽ ഇരിക്കുന്ന തരത്തിൽ രണ്ട് കൈകളോടെയാണ് എന്നാണ്.
സ്വർണ്ണ നിറമുള്ള ദേവി നീല വസ്ത്രം ധരിച്ചിരിക്കുന്നു.
ദേവിയുടെ ഒരു കൈ ഇന്ദ്രനെ ആലിംഗനം ചെയ്യുന്നു, മറ്റേ കൈ സന്താന-മഞ്ജരി വഹിക്കുന്നു.
മൂന്ന് കണ്ണുകളും നാല് കൈകളുമുള്ള ചുവന്ന നിറത്തിലുള്ള രൂപമാണ് സപ്ത മാതൃക്കളിലെ ഇന്ദ്രാണിക്കെന്ന് റോവ വിവരിക്കുന്നു.
അതിലെ രണ്ട് കൈകൾ വരദ അഭയ മുദ്രയിലും ആയിരിക്കണം, മറ്റ് രണ്ട് കൈകളിൽ ഒരു വജ്രായുധവും ഒരു കുന്തവും പിടിക്കുന്നു.
ദേവിയുടെ വാഹനവും ചിഹ്നവും ആനയാണ്.
വിഷ്ണുധർമ്മോത്തര പ്രകാരം, ഇന്ദ്രനെപ്പോലെ, ഇന്ദ്രാണിയും മഞ്ഞയാണ്, ആയിരം കണ്ണുകളും ആറ് കൈകളുമുണ്ട്, അതിൽ നാലെണ്ണം ഒരു സൂത്രം, വജ്രയുധം, പാത്രങ്ങൾ എന്നിവ വഹിക്കുന്നു.
ബാക്കിയുള്ള രണ്ടെണ്ണം അഭയ വരദ മുദ്രയിലുമാണ്.
ശചിക്ക് രണ്ട് കൈകളുണ്ടെന്നും അങ്കുഷവും (ഗോദയും) വജ്രവും വഹിക്കുന്നുവെന്നും ദേവി ഭാഗവത പുരാണം പറയുന്നു, അതേസമയം പൂർവ കരംഗം ദേവിയെ രണ്ട് കണ്ണുകളുള്ളതായും ഒരു കൈയിൽ താമര വഹിക്കുന്നതായും ചിത്രീകരിക്കുന്നു.
ഇന്ദ്രാണി കൽപക വൃക്ഷവുമായി ബന്ധപ്പെട്ടിരിക്കുന്നു; ചിലപ്പോൾ, സിംഹത്തെ വാഹനമായി പരാമർശിക്കുന്നു.
ഇന്ദ്രാണി സാധാരണയായി ഇന്ദ്രനൊപ്പം ആരാധിക്കപ്പെടുന്നു, അപൂർവ്വമായി മാത്രം ദേവി ഒരു സ്വതന്ത്ര ദൈവമായി ആരാധിക്കപ്പെടുന്നു.
ഇന്ദ്രനും ഇന്ദ്രാണിയും വിദർഭ രാജകുടുംബത്തിന്റെ കുലദേവതയാണ് (കുടുംബ ദേവത) എന്ന് രചയിതാവ് റോഷൻ ദലാൽ പ്രസ്താവിക്കുന്നു.
ഭാഗവത പുരാണത്തിൽ , കൃഷ്ണന്റെ പ്രധാന ഭാര്യയായ രുക്മിണി ഇന്ദ്രനും ശചിക്കും സമർപ്പിച്ചിരിക്കുന്ന ഒരു ക്ഷേത്രം സന്ദർശിച്ചതായി പരാമർശിക്കുന്നു.
ഹിന്ദു ജ്യോതിഷത്തിൽ ശുക്രൻ ഭരിക്കുന്നത് ഇന്ദ്രാണിയാണ്.
ആഷാഡ നവരാത്രിയിൽ ഇന്ദ്രാണിക്ക് ഒരു പൂജ (ആരാധന) നടത്തപ്പെടുന്നു.
മറ്റ് മതങ്ങളിൽ ഇന്ദ്രനും ഇന്ദ്രാണിയും ഐരാവത സവാരി ചെയ്യുന്നു.
പഞ്ച കല്യാണക എന്ന ജൈന ഗ്രന്ഥത്തിൽ നിന്നുള്ള ഫോളിയോ, c. 1670 - സി. 1680, LACMA മ്യൂസിയത്തിലെ പെയിന്റിംഗ്, യഥാർത്ഥത്തിൽ രാജസ്ഥാനിലെ ആംബറിൽ നിന്നുള്ളത്
ചെറിയൊരു പങ്ക് മാത്രമാണ് വഹിക്കുന്നതെങ്കിലും ഇന്ദ്രാണി മറ്റ് മതങ്ങളിലും നിലനിൽക്കുന്നു.
ജൈന പാരമ്പര്യത്തിൽ, ഇന്ദ്രാണി ഇന്ദ്രന്റെ പ്രതിബിംബമാണ്, ഇന്ദ്രനും ഇന്ദ്രാണിയും ഒരു അനുയോജ്യമായ ദമ്പതികളെ പ്രതിനിധീകരിക്കുന്നു.
ഐതിഹ്യമനുസരിച്ച്, ഒരു തീർത്ഥങ്കരൻ ജനിക്കുമ്പോൾ, ഇന്ദ്രൻ തന്റെ ഭാര്യ ഇന്ദ്രാണിയുമായി ഐരാവതപ്പുറത്ത് ആഘോഷിക്കാൻ ഇറങ്ങുന്നു.
ബുദ്ധമതത്തിലെ പാലി കാനോനിൽ ഇന്ദ്രാണിയെ ശക്രന്റെ ഭാര്യ സുജ എന്നാണ് വിളിശേഷിപ്പിക്കുന്നത് .
അസുരനായ വേമചിത്തന് ജനിച്ച സുജാ  സ്വയം ശുദ്ധീകരിക്കാനും ശക്രന്റെ ഭാര്യയാകാനും ഒരു നീണ്ട പ്രക്രിയയിലൂടെ നിരവധി തവണ പുനർജനിച്ചതായി പറയുന്നു.
വേമചിത്തൻ തന്റെ ശത്രുവായിരുന്നതിനാൽ, ഒരു പഴയ അസുരന്റെ വേഷം ധരിച്ച ശക്രൻ സുജയെ കൂടെ കൊണ്ടുപോയി.
വേമചിത്തനെ പരാജയപ്പെടുത്തിയ ശേഷം, സുജയും ശക്രനും വിവാഹിതരായി.
കുറിപ്പുകൾ അവലംബം ഉദ്ധരണികൾ ഉറവിടങ്ങൾ പുറം കണ്ണികൾ Wikimedia Commons has media related to Indrani .
ഇന്ദ്രയാനി എക്സ്പ്രസ്സ്‌ ഇംഗ്ലീഷ് വിലാസം https://ml.wikipedia.org/wiki/Indrayani_Express
മുംബൈ സിഎസ്ടിക്കും പൂനെ ജംങ്‌ഷനും ഇടയിൽ ഓടുന്ന ഇന്ത്യൻ റെയിൽവേയുടെ സൂപ്പർഫാസ്റ്റ് എക്സ്പ്രസ്സ്‌ ട്രെയിൻ ആണു ഇന്ദ്രയാനി എക്സ്പ്രസ്സ്‌.
ലോകത്തിലേ ഏറ്റവും വലിയ റെയിൽവേ സംവിധാനങ്ങളിൽ ഒന്നാണ് ഇന്ത്യൻ റെയിൽവേ .
മാത്രമല്ല, മുംബൈ എന്നത് ഇന്ത്യയിലെ ഏറ്റവും വലിയ നഗരങ്ങളിൽ ഒന്നാണ്.
മുംബൈയും പൂനെയും ഇന്ത്യയിലെ പ്രധാനപ്പെട്ട വാണിജ്യ നഗരങ്ങളാണ്.
രണ്ട് നഗരങ്ങളും ഇന്ത്യയിലെ മഹാരാഷ്ട്ര സംസ്ഥാനത്താണ് സ്ഥിതി ചെയ്യുന്നത്.
ദിവസേനയുള്ള ഈ ട്രെയിനിനു പൂനെക്കു സമീപം ഒഴുകുന്ന ഇന്ദ്രയാനി പുഴയുടെ പേരാണ് നൽകിയിരിക്കുന്നത്.
ആദ്യ കാലത്ത് മുംബൈയിൽ നിന്നും പൂനെയിലേക്ക് പോകുമ്പോൾ 1021 നമ്പരും, പൂനെയിൽനിന്നും മുബൈയ്ക്കു പോകുമ്പോൾ 1022 എന്ന നമ്പരും ഉണ്ടായിരുന്ന ട്രെയിൻ, ഇപ്പോൾ സൂപ്പർഫാസ്റ്റ് ആയി.
മുംബൈയിൽ നിന്നും പൂനെയിലേക്ക് പോകുമ്പോൾ 22105 നമ്പരും, പൂനെയിൽനിന്നും മുബൈയ്ക്കു പോകുമ്പോൾ 22106 നമ്പരും ആണു ഇപ്പോൾ ഉള്ളത് .
ഇന്ദ്രയാനി എക്സ്പ്രസ്സിൽ നിലവിൽ 2 എസി ചെയർ കാർ, 8 ജനറൽ സെക്കണ്ട് ക്ലാസ്സ്‌, പാസ്‌ ഉള്ളവർക്ക് സംവരണം ചെയ്ത 2 സെക്കണ്ട് ക്ലാസ്സ്‌ കോച്ചുകൾ, 5 ജനറൽ റിസർവേഷൻ ഇല്ലാത്ത കോച്ചുകൾ എന്നിവയാണ് ഉള്ളത്.
ഇന്ദ്രയാനി എക്സ്പ്രസ്സിൻറെ നിയന്ത്രണം സെൻട്രൽ റെയിൽവേയുടെ കൈയിലാണ്.
1988 ഏപ്രിൽ 27-നാണ് ഇന്ദ്രയാനി എക്സ്പ്രസ്സ്‌ ആദ്യമായി പ്രവർത്തനം ആരംഭിക്കുന്നത്.
മുംബൈ സിഎസ്ടിക്കും പൂനെ ജംങ്‌ഷനും ഇടയിൽ പ്രവർത്തിക്കുന്ന 6 ഇൻറർസിറ്റി ട്രെയിനുകളിൽ ഒന്നാണ്.
12127/28 മുംബൈ പൂനെ ഇൻറർസിറ്റി എക്സ്പ്രസ്സ്‌, 11007/08 ഡെക്കാൻ എക്സ്പ്രസ്സ്‌, 11009/10 സിന്ഹഗാദ് എക്സ്പ്രസ്സ്‌, 12125/26 പ്രഗതി എക്സ്പ്രസ്സ്‌, 12123/24 ഡെക്കാൻ ക്വീൻ എന്നിവയാണ് മറ്റു ട്രെയിനുകൾ.
യാത്രാദൂരമായ 192 കിലോമീറ്റർ 22105 ഇന്ദ്രയാനി എക്സ്പ്രസ്സ്‌ 3 മണിക്കൂർ 28 മിനിറ്റുകൾ കൊണ്ടും (മണിക്കൂറിൽ 55.38 കിലോമീറ്റർ), 22106 ഇന്ദ്രയാനി എക്സ്പ്രസ്സ്‌ 3 മണിക്കൂർ 20 മിനിറ്റുകൾ കൊണ്ടും (മണിക്കൂറിൽ 57.60 കിലോമീറ്റർ) യാത്ര പൂർത്തീകരിക്കുന്നു.
മുംബൈ പൂനെ റെയിൽവേ പാത പൂർണമായി വൈദ്യുതീകരിച്ചതാണെങ്കിലും, ഇന്ദ്രയാനി എക്സ്പ്രസ്സ്‌ ഡീസൽ എഞ്ചിൻ ആണു ഉപയോഗിക്കുന്നത്.
ഈറോഡ് അല്ലെങ്കിൽ ഗൂട്ടിയിൽ നിർമിച്ച ഡബ്ലുഡിഎം 3ഡി ആണു ട്രെയിനിനെ മുംബൈ സിഎസ്ടി വരെ എത്തിക്കുന്നത്.
തീവണ്ടി പട്ടിക
മുംബൈയ്ക്കും പൂനെക്കും ഇടയിൽ പ്രവർത്തിക്കുന്ന 6 ട്രെയിനുകളിൽ മുംബൈയിൽ നിന്നും ആദ്യം പുറപ്പെടുന്നതും, അവസാനം തിരിച്ചുവരുന്നതും ഇന്ദ്രയാനി എക്സ്പ്രസ്സ്‌ ആണ്.
22105 ഇന്ദ്രയാനി എക്സ്പ്രസ്സ്‌ ദിവസവും 05:40 ഇന്ത്യൻ സമയത്ത് മുംബൈ സിഎസ്ടിയിൽനിന്നും പുറപ്പെടുകയും 09:08 ഇന്ത്യൻ സമയത്ത് പൂനെ ജംങ്‌ഷനിൽ എത്തിച്ചേരുകയും ചെയ്യും.
തിരിച്ചു വരുമ്പോൾ, 22106 ഇന്ദ്രയാനി എക്സ്പ്രസ്സ്‌ ദിവസവും 18:35 ഇന്ത്യൻ സമയത്ത് പൂനെ ജംങ്‌ഷനിൽനിന്നും പുറപ്പെടുകയും 21:55 ഇന്ത്യൻ സമയത്ത് മുംബൈ സിഎസ്ടിയിൽ എത്തിച്ചേരുകയും ചെയ്യുന്നു.
22105 ഇന്ദ്രയാനി എക്സ്പ്രസ്സ്‌ നമ്പർ സ്റ്റേഷൻ
(കോഡ്) എത്തിച്ചേരുന്നത് പുറപ്പെടുന്നത് നിർത്തുന്ന
സമയം സഞ്ചരിച്ച
ദൂരം ദിവസം റൂട്ട് 1 മുംബൈ
സിഎസ്ടി (സിഎസ്ടിഎം) തുടങ്ങുന്നു 05:40 0 0 കി.
(ഡിആർ) 05:51 05:53 2 മി 9 കി.
മി 1 1 3 താനെ
(ടിഎൻഎ) 06:14 06:16 2 മി 34 കി.
മി 1 1 4 കല്യാൺ
ജംങ്‌ഷൻ
			(കെവൈഎൻ) 06:33 06:35 2 മി 54 കി.
മി 1 1 5 കർജറ്റ്
(കെജെടി) 07:13 07:15 2 മി 100 കി.
മി 1 1 6 ലോനവല
(എൽഎൻഎൽ) 07:58 08:00 2 മി 128 കി.
മി 1 1 7 ശിവജി
നഗർ (എസ്.വിജെആർ) 08:50 08:52 2 മി 190 കി.
മി 1 1 8 പൂനെ
ജംങ്‌ഷൻ (പിയുഎൻഇ) 09:08 അവസാനം 0 192 കി.
മി 1 1
22106 ഇന്ദ്രയാനി എക്സ്പ്രസ്സ്‌ നമ്പർ സ്റ്റേഷൻ
ദൂരം ദിവസം റൂട്ട് 1 പൂനെ
ജംങ്‌ഷൻ (പിയുഎൻഇ) തുടങ്ങുന്നു 18:35 0 0 കി.
മി 1 1 2 ലോനവല
(എൽഎൻഎൽ) 19:23 19:25 2 മി 64 കി.
മി 1 1 3 കർജറ്റ്
(കെജെടി) 20:08 20:10 2 മി 92 കി.
ജംങ്‌ഷൻ
			(കെവൈഎൻ) 20:50 20:52 2 മി 139 കി.
മി 1 1 5 താനെ
(ടിഎൻഎ) 21:08 21:10 2 മി 159 കി.
മി 1 1 6 ദാദർ
(ഡിആർ) 21:33 21:35 2 മി 183 കി.
മി 1 1 7 മുംബൈ
സിഎസ്ടി (സിഎസ്ടിഎം) 21:55 അവസാനം 0 192 കി.
മി 1 1 പുറത്തേക്കുള്ള കണ്ണികൾ ഇൻറർസിറ്റി ട്രെയിനുകൾ അവലംബം ↑ ↑ ↑
ഇന്ദ്രല അമ്പ്യൂള ഇംഗ്ലീഷ് വിലാസം https://ml.wikipedia.org/wiki/Indrella_ampulla
പശ്ചിമഘട്ടതദ്ദേശവാസിയായ ഒരു ഒച്ചാണ് ഇന്ദ്രല അമ്പ്യൂള ( ശാസ്ത്രീയനാമം : Indrella ampulla ) .
ഇന്ദ്രല ജനുസിലെ ഏക സ്പീഷിസാണിത് ഒരു ജനുസേ ഉള്ളുവെങ്കിലും ചുവപ്പും ഇളംമഞ്ഞ നിറത്തിലുമെല്ലാം ഇവയെ കാണാറുണ്ട്.
A drawing of a shell of Indrella ampulla ഇളംമഞ്ഞ നിറത്തിൽ ചുവപ്പു നിറത്തിൽ
ഈ ഒച്ചിന്റെ പുറന്തോടിൽ പ്രധാനമായും മാംസ്യവും കുറഞ്ഞ അളവിൽ കക്കയുമാണ് .
വയനാട്ടിലും , നീലഗിരിയിലും , ആനമലയിലും 3000 അടി വരെ ഉയരമുള്ള ഇടങ്ങളിലെ നനവാർന്ന വനപ്രദേശങ്ങളിലാണ് ഇവയെ കാണുന്നത്.
പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും ചിത്രങ്ങൾ Indrella ampulla എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Photo of individual with pale yellow skin Pale yellow individual, contracted Two individuals, one red and one almost white Two orange individuals Archived 2014-05-23 at the Wayback Machine .
two photos Archived 2011-07-21 at the Wayback Machine .
1 2 2007.
Tropical Land Snail Diversity: South and Southeast Asia .
The Natural History Museum, London.
accessed 1 February 2009.
↑ Aravind N. A., Rajshekhar K. P. Madhaystha N. A. Patterns of Land Snail Distribution in the Western Ghats Archived 2013-06-25 at the Wayback Machine .
accessed 1 March 2009.
ഇന്ദ്രാട്ടി ഇസ്കാക് ഇംഗ്ലീഷ് വിലാസം https://ml.wikipedia.org/wiki/Indriati_Iskak
ഇന്ദ്രാട്ടി ഇസ്കാക് എന്ന സ്റ്റേജ് നാമത്തിലറിയപ്പെടുന്ന ഇന്ദ്രാട്ടി ജെറാൾഡ് ബെർണാഡിന (ജനനം ജൂൺ 9 1942) വിവാഹത്തിനുശേഷം ഇന്ദ്രി മക്കി ഒരു ഇന്തോനേഷ്യൻ നടിയും സൈക്കോളജിസ്റ്റും മാർക്കെറ്ററുമാണ്.
സുരാബയയിൽ ജനിച്ച ഇന്ദ്രാട്ടി ഇന്തോനേഷ്യൻ സിനിമാ രംഗത്തേക്ക് കടക്കുകയും ഉസ്മാർ ഇസ്മായിലിന്റെ വാണിജ്യ വിജയം നേടിയ ടിഗാ ദാര (1957) എന്ന ചിത്രത്തിലൂടെ ജനപ്രിയതയിലേക്ക് വളരുകയും ചെയ്തു.
1963-ൽ സിനിമയിൽ നിന്ന് വിരമിക്കുന്നതിനു മുൻപ് അവർ എട്ടു സിനിമകളിൽ കൂടി അഭിനയിക്കുകയും പെൺകുട്ടികളുടെ ഒരു ഗ്രൂപ്പ് സ്ഥാപിക്കുകയും ചെയ്തു.
ഒരു അധ്യാപകനും പെൻജലെൻഡുപ് (കള്ളക്കടത്തുകാരൻ) എന്ന സിനിമയുടെ ഡയറക്ടറാകുമ്പോൾ 1952-ൽ സിനിമാവിവർത്തകനുമായ രാഡൻ ഇസ്കാക്കിന്റെ മകളായ ഇന്ദ്രാട്ടി ഇസ്കാക് 1942 ജൂൺ 9 ന് കിഴക്കൻ ജാവയിലെ സുരാബയയിലാണ് ജനിച്ചത്.
അവലംബം Works cited {{ cite book }} :  CS1 maint: unrecognized language ( link ) {{ cite book }} : Invalid | ref=harv ( help ) CS1 maint: unrecognized language ( link ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) CS1 maint: unrecognized language ( link ) {{ cite web }} :  CS1 maint: unrecognized language ( link ) {{ cite book }} : Invalid | ref=harv ( help ) CS1 maint: unrecognized language ( link ) {{ cite book }} : Invalid | ref=harv ( help ) {{ cite news }} : Invalid | ref=harv ( help ) CS1 maint: unrecognized language ( link )
ഇന്ദ്രാണി റെഹ്മാൻ ഇംഗ്ലീഷ് വിലാസം https://ml.wikipedia.org/wiki/Indrani_rehman
പ്രസിദ്ധയായ  ഇന്ത്യൻ നർത്തകിയും സൌന്ദര്യ മത്സര്യ വിജയിയും ആയിരുന്നു ഇന്ദ്രാണി റെഹ്മാൻ .
(September 19, 1930, ചെന്നൈ - February 5, 1999, ന്യൂ യോർക്ക്‌ )നർത്തകിയായിരുന്ന രാഗിണീദേവി ആയിരുന്നു മാതാവ് .
മാതാവിന്റെ ശിക്ഷണത്തിൽ നൃത്തം പഠിച്ചു.
പന്തല്ലൂർ ചൊക്കലിംഗം പിള്ളയുടെ ശിഷ്യയായി ഭരതനാട്യവും കലാമണ്ഡലം ചിന്നമ്മു അമ്മയുടെ ശിഷ്യത്വത്തിൽ മോഹിനിയാട്ടവും അഭ്യസിച്ചു.
കുച്ചിപ്പുഡി , ഒഡീസി , കഥകളി എന്നിവയിലും ഇവർക്ക് നല്ല കഴിവുണ്ട് .
ഗുരു ഗോപിനാഥിന്റെസംഘത്തിൽ ചേർന്ന് ഇന്ത്യയിലുടനീളം നൃത്തപരിപാടികൾ അവതരിപ്പിച്ചു.
കുച്ചിപ്പുഡി ആദ്യമായി വിദേശത്ത് അവതരിപ്പിച്ചത് ഇന്ദ്രാണിയായിരുന്നു.
ഒഡീസിയുടെ പ്രചാരണത്തിനും ഇവർ നേതൃത്വം നൽകി.
സൗന്ദര്യമത്സരത്തിൽ മിസ് ഇന്ത്യ (1952) ആയി തിരഞ്ഞെടുക്കപ്പെട്ട ഇന്ദ്രാണിക്ക് 1969-ൽ പത്മശ്രീ ബഹുമതി ലഭിച്ചു.
അവാർഡുകൾ 1952: Femina Miss India 1969: Padma Shri 1981: Sangeet Natak Akademi Award അവലംബം ↑ Padma Shri - Indrani Rahman Archived 2009-01-31 at the Wayback Machine .
Padma Shri Official listing at Govt.
of India website.
↑ Sangeet Natak Akademi Award – “Bharata Natyam Archived 2009-02-12 at the Wayback Machine .
Sangeet Natak Akademi Award official listing.
പുറം കണ്ണികൾ Photo feature on Indrani and Habib Rahman at Ram Rahman website
ഇന്ദ്രപ്രസ്ഥം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Indraprastham_(film) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2010 ഏപ്രിൽ) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ഹരിദാസിന്റെ സംവിധാനത്തിൽ മമ്മൂട്ടി , പ്രകാശ് രാജ് , വിക്രം , സിമ്രാൻ , പ്രിയാരാമൻ എന്നിവർ പ്രധാനവേഷങ്ങളിൽ അഭിനയിച്ച് 1996-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ഇന്ദ്രപ്രസ്ഥം .
ഡോൾബി ശബ്ദ വിന്യാസത്തിൽ പുറത്ത് വന്ന മലയാളത്തിലെ ആദ്യചിത്രമായ ഇന്ദ്രപ്രസ്ഥം ചലച്ചിത്രത്തിലെ പ്രതിപാദ്യ വിഷയമായ ഇന്റർനെറ്റിനേയും മോർഫിങ്ങ് സങ്കേതത്തെയും കുറിച്ച് മലയാളി പ്രേക്ഷകരിൽ സാമാന്യ അവബോധം പകർന്ന് നൽകാൻ സഹായിച്ചു.
അക്ഷയ ആർട്സ് ഇന്റർനാഷണലിന്റെ‍ ബാനറിൽ പ്രേംകുമാർ മാരാത്ത് നിർമ്മിച്ച ഈ ചിത്രം അക്ഷയ ആർട്സ് റിലീസ് ആണ് വിതരണം ചെയ്തത്.
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് റോബിൻ തിരുമല ആണ്.
അഭിനേതാക്കൾ മമ്മൂട്ടി – സതീഷ് മേനോൻ പ്രകാശ് രാജ് – മോഹൻ ജോർജ്ജ് വിക്രം – പീറ്റർ ദേവൻ – പോൾ ബി. ഐസക് ഒടുവിൽ ഉണ്ണികൃഷ്ണൻ – മാണിക്കോത്ത് കുഞ്ഞുകൃഷ്ണപ്പണിക്കർ എം.ജി. സോമൻ – കെ.എൻ. നായർ അക്ഷയ് ആനന്ദ് – കിരൺ വർമ്മ അസീസ് – കമ്മീഷണർ ഹേമന്ത് ബിർജ – ശ്യാം അബു സലീം ശിവജി സിമ്രാൻ – ചിത്ര നാരായൺ പ്രിയാരാമൻ സംഗീതം
ഗിരീഷ് പുത്തഞ്ചേരി , കൈതപ്രം ദാമോദരൻ നമ്പൂതിരി എന്നിവർ എഴുതിയ ഗാനങ്ങൾക്ക്  സംഗീതം പകർന്നത് വിദ്യാസാഗർ ആണ്.
ഗാനങ്ങൾ വിപണനം ചെയ്തത് ബിഗ് ബി മ്യൂസിക്കൽസ് .
ഗാനങ്ങൾ ബോലോ ബോലോ ഭയ്യാ – കെ.ജെ. യേശുദാസ് , മനോ ദേഖോ സിമ്പിൾ മാജിക് – ബിജു നാരായണൻ പറയുമോ മൂകയാമമേ – കെ.ജെ. യേശുദാസ് പറയുമോ മൂകയാമമേ – കെ.എസ്. ചിത്ര തങ്കത്തിങ്കൾ കിളിയായ് കുറുകാം – എം.ജി. ശ്രീകുമാർ , കെ.എസ്. ചിത്ര മഴവില്ലിൻ കൊട്ടാരത്തിൽ മണിമേഘത്താളം – ബിജു നാരായണൻ , സുജാത മോഹൻ അണിയറ പ്രവർത്തകർ ഛായാഗ്രഹണം: സഞ്ജീവ് ശങ്കർ ചിത്രസം‌യോജനം: കെ. ശങ്കുണ്ണി കല: മണി സുചിത്ര , വത്സൻ ചമയം: പുനലൂർ രവി , ജോർജ്ജ് വസ്ത്രാലങ്കാരം: മുരുകൻസ് , എഴുമലൈ നൃത്തം: കല സംഘട്ടനം: സൂപ്പർ സുബ്ബരായൻ എഫക്റ്റ്സ്: സേതു നിർമ്മാണ നിയന്ത്രണം: കെ.പി. അരവിന്ദാക്ഷമേനോൻ പുറത്തേക്കുള്ള കണ്ണികൾ ഇന്ദ്രപ്രസ്ഥം ഇന്റർനെറ്റ് മൂവി ഡാറ്റാബേസിൽ ഇന്ദ്രപ്രസ്ഥം – മലയാളസംഗീതം.
ഇൻഫോ References
ഇന്ദ്രവജ്ര (വൃത്തം)
ത്രിഷ്ടുപ് ഛന്ദസ്സിലുള്ള വൃത്തമാണ്‌ ഇന്ദ്രവജ്ര .
സംസ്കൃതത്തിൽ ഇത് ഇന്ദ്രവജ്രാ (इन्द्रवज्रा) എന്നറിയപ്പെടുന്നു.
ലക്ഷണം മലയാളത്തിൽ: “ കേളിന്ദ്രവജ്രയ്ക്കു തതം ജഗംഗം
പദം:- കേൾ, ഇന്ദ്രവജ്രക്കു തതം ജഗംഗം ”
ലക്ഷണം സംസ്കൃതത്തിൽ: “ स्यादिन्द्रवज्रा यदि तौ जगौ गः।
സ്യാദിന്ദ്രവജ്രാ യദി തൗ ജഗൗ ഗഃ ”
രണ്ട് തഗണങ്ങളും തുടർന്ന് ജഗണവും രണ്ട് ഗുരുക്കളും ക്രമേണ വരുന്നത് ഇന്ദ്രവജ്ര എന്ന വൃത്തം.
ത ത ജ എന്നീ മൂന്നു ഗണങ്ങളും രണ്ട് ഗുരുവും വന്നാൽ ഇന്ദ്രവജ്രയാകും.
ലക്ഷണത്തിൽ ഇതിനോടു സാദൃശ്യമുള്ള മറ്റൊരു വൃത്തമാണ്‌ ഉപേന്ദ്രവജ്ര ; ഇതിൽ ആദ്യം ത ഗണത്തിനു പകരം ജ ഗണം വരണം.
കൊടുങ്ങല്ലൂർ കൊച്ചുണ്ണി തമ്പുരാന്റെ കാന്തവൃത്തം എന്ന ഗ്രന്ഥത്തിലെ ലക്ഷണം “ മൂന്നാറതേഴൊമ്പതിവറ്റയെല്ലാം മാന്യപ്രിയേ!
ഹ്രസ്വമതായി
നന്നായതിന്നാമമതിന്ദ്രവജ്ര- യെന്നോതിടുന്നുണ്ടുകവീശ്വരന്മാർ ”
11 അക്ഷരങ്ങൾ ഒരു പാദത്തിലുള്ള ഈ വൃത്തത്തിൽ 3,6,7,9 എന്നീസ്ഥാനത്തുള്ള അക്ഷരങ്ങൾ ലഘുവാക്കണം.
ബാക്കിയുള്ളവ ഗുരുവായും പരിഗണിക്കണമെന്നു ഇവിടെ പറയുന്നു.
ഇതു ഓർത്തുവയ്ക്കാനും മനസ്സിലാക്കാനും എളുപ്പമാണ്.
ഉദാ:-1 “ കാർകൊണ്ടു മിണ്ടാത്തൊരു കൊണ്ടൽ പോലെ
കല്ലോലമില്ലാതെഴുമാഴിപോലെ കാറ്റിൽ‌പ്പെടാദീപവുമെന്നപോലെ നിഷ്പന്ദമായ് പ്രാണനടക്കിവെച്ചും - (കുമാരസംഭവം) ”
ഉദാ:-2 “ നോക്കാൻ പ്രയാസം തടയാൻ ഞെരുക്കം
പാട്ടിൽപ്പെടില്ലാ കഠിനം സ്വഭാവം എല്ലാനിലയ്ക്കും നിരുപിച്ചുകണ്ടാൽ നീ കാമതന്ത്രത്തിലൊരിന്ദ്രവജ്ജ്ര - (നാട്യശാസ്ത്രം) ” ഇവകൂടി കാണുക ഉപേന്ദ്രവജ്ര ഉപജാതി ഇന്ദ്രവംശാ കുറിപ്പുകൾ
ഒരു വരിയിൽ ഇന്ദ്രവജ്രയും അടുത്തവരിയിൽ ഉപേന്ദ്രവജ്രയും വന്നാൽ ഉണ്ടാകുന്ന വൃത്തമാണ്‌ ഉപജാതി .
ഇവ്വിധം ഇന്ദ്രവംശയും വംശസ്ഥവും വരുന്നത് മറ്റൊരു ഉപജാതിയാണ്‌.
ഇന്ത്യൻ ഒളിമ്പിക് അസോസിയേഷൻ ഇംഗ്ലീഷ് വിലാസം https://ml.wikipedia.org/wiki/Indian_Olympic_Association
ഇന്ത്യൻ ഒളിമ്പിക് അസോസിയേഷൻ ( Hindi : भारतीय ओलम्पिक संघ ).
ഒളിമ്പിക്സ് , ഏഷ്യൻ ഗെയിംസ് , തുടങ്ങി മറ്റു അന്താരാഷ്ട്ര കായിക മേളകളിൽ രാജ്യത്തെ പ്രതിനിധീകരിക്കുന്ന കായിക താരങ്ങളെ തിരഞ്ഞെടുക്കാൻ ചുമതലപ്പെട്ട സ്ഥാപനമാണിത്.
കോമൺവെൽത്ത് ഗെയിംസിൽ പങ്കെടുക്കുന്ന കായിക താരങ്ങളെ തിരഞ്ഞെടുക്കുന്ന ഇന്ത്യൻ കോമൺവെൽത്ത് ഗെയിംസ് അസോസിയേഷൻ ആയിട്ടും ഇത് പ്രവർത്തിക്കുന്നണ്ട്.
ഐ ഓ എ യുടെ പ്രസിഡണ്ടുമാരുടെ പട്ടിക S.No. Name Tenure 1.
Sir Dorabji Tata 1927-1928 2.
Maharaja Bhupinder Singh 1928-1938 3.
Maharaja Yadavindra Singh 1938-1960 4.
Mr. Bhalindra Singh 1960-1975 5.
Mr. Om Prakash Mehra 1976-1980 6.
Mr. Bhalindra Singh 1980-1984 7.
Mr. Vidya Charan Shukla 1984-1987 8.
Mr. Sivanthi Adithan 1987-1996 9.
Mr. Suresh Kalmadi 1996-2012 Mr. Vijay Kumar Malhotra 2012 (Acting) 10.
Mr. Suresh Kalmadi 2012 11.
Mr. Abhay Singh Chautala 5 December 2012 – 9 February 2014 12.
Mr. Narayana Ramachandran 9 February 2014 - Till date ഐ ഓ എ നൽകുന്ന പുരസ്കാരങ്ങൾ രാജീവ് ഗാന്ധി ഖേൽരത്ന പുരസ്കാരം അർജുന അവാർഡ് ദ്രോണാചാര്യ പുരസ്കാരം ധ്യാൻ ചന്ദ് പുരസ്കാരം അവലംബം
ഇന്ത്യൻ ഓയിൽ കോർപ്പറേഷൻ
ഇന്ത്യാഗവൺ‌മെന്റിന്റെ അധീനതയിലുള്ള ഒരു എണ്ണക്കമ്പനിയാണ്‌ ഇന്ത്യൻ ഓയിൽ കോർപ്പറേഷൻ .
ഇന്ത്യയിലെ ഏറ്റവും വലിയ പൊതുമേഖലാ എണ്ണക്കമ്പനിയാണ്‌ ഇത്.
ഇന്ത്യൻ ഓയിൽ കമ്പനിയും അതിന്റെ ഉപകമ്പനികളും ചേർന്ന് ഇന്ത്യൻ പെട്രോളിയം വിപണിയിൽ മൊത്തം 47% പങ്കാളിത്തമാണുള്ളത്.
ഇന്ത്യൻ ഓയിൽ 1959 - ലാണ്‌  ഇന്ത്യൻ ഓയിൽ കമ്പനി ലിമിറ്റഡ് എന്ന പേരിൽ തുടക്കം കുറിച്ചത്.
ഈ കമ്പനിയെ ഇന്ത്യൻ റിഫൈനറീസ് ലിമിറ്റഡുമായി 1964 - ൽ ലയിപ്പിച്ചുകൊണ്ടാണ്‌ ഇന്ത്യൻ ഓയിൽ കോർപ്പറേഷനു തുടക്കം കുറിച്ചത്.
പെട്രോൾ , ഡീസൽ , എൽ.പി.ജി , ഓട്ടോ എൽ.പി.ജി , വിമാന ഇന്ധനം , ലൂബ്രിക്കന്റ്സ് , നാഫ്ത , ബിറ്റുമിൻ , പാരാഫിൻ , മണ്ണെണ്ണ തുടങ്ങിയവയാണ്‌ പ്രധാന ഉത്പന്നങ്ങൾ.
അടുത്തകാലത്തായി കമ്പനി റോക്കറ്റുകളിൽ ഉപ‌യോഗിക്കുന്ന ക്രയോജനിക്ക് ഇന്ധനങ്ങളുടെ (എൽ.എൻ.ജി - ലിക്വിഫൈഡ് നാച്ചുറൽ ഗ്യാസ്) ഉത്പാദനവും തുടങ്ങി.
റിഫൈനറീസ്
ഇന്ത്യൻ ഓയിൽ കോർപ്പറേഷന്റെ ടാങ്കർ മുംബൈ ചത്രപതിശിവജി ഇന്റർ‌നാഷണൽ എയർ‌പോർട്ടിൽ അവലംബം
ഇന്ത്യൻ ഓഷ്യൻ റിം അസോസിയേഷൻ ഇംഗ്ലീഷ് വിലാസം https://ml.wikipedia.org/wiki/Indian_Ocean_Rim_Association
മുമ്പ് ഇന്ത്യൻ ഓഷ്യൻ റിം ഇനീഷ്യേറ്റീവ് എന്നും ഇന്ത്യൻ ഓഷ്യൻ റിം അസോസിയേഷൻ ഫോർ റീജിയണൽ കോഓപ്പറേഷൻ (IOR-ARC) എന്നും അറിയപ്പെട്ടിരുന്ന ഇന്ത്യൻ ഓഷ്യൻ റിം അസോസിയേഷൻ ( IORA ) ഇന്ത്യൻ മഹാസമുദ്രത്തിന്റെ അതിർത്തിയിലുള്ള 23 രാജ്യങ്ങൾ അടങ്ങുന്ന ഒരു അന്താരാഷ്ട്ര സംഘടനയാണ് .
ത്രികക്ഷി സ്വഭാവം, ഗവൺമെന്റ്, ബിസിനസ്സ്, അക്കാദമിയ എന്നിവയിലെ പ്രതിനിധികളെ ഒരുമിച്ച് കൊണ്ടുവന്നു അവർക്കിടയിൽ സഹകരണവും ആശയവിനിമയവും പ്രോത്സാഹിപ്പിക്കുന്ന ഒരു പ്രാദേശിക ഫോറമാണ് ഐഒആർഎ.
സാമ്പത്തിക സഹകരണം ശക്തിപ്പെടുത്തുന്നതിനുള്ള ഓപ്പൺ റീജിയണലിസത്തിന്റെ തത്വങ്ങളെ, പ്രത്യേകിച്ച് വ്യാപാര സുഗമതയും നിക്ഷേപവും, പ്രമോഷൻ, അതുപോലെ തന്നെ പ്രദേശത്തിന്റെ സാമൂഹിക വികസനം എന്നിവയെ അടിസ്ഥാനമാക്കിയുള്ളതാണ് ഇത്.
മൗറീഷ്യസിലെ എബെനിലാണ് ഐഒആർഎയുടെ കോർഡിനേറ്റിംഗ് സെക്രട്ടേറിയറ്റ് സ്ഥിതി ചെയ്യുന്നത്.
1993 നവംബറിൽ ദക്ഷിണാഫ്രിക്കൻ മുൻ വിദേശകാര്യ മന്ത്രി പിക് ബോത്തയുടെ ഇന്ത്യാ സന്ദർശന വേളയിൽ ആണ് ഈ ആശയം ആദ്യമായി ഉയർന്നുവന്നതെന്ന് പറയപ്പെടുന്നു.
1995 ജനുവരിയിൽ നെൽസൺ മണ്ടേലയുടെ ഇന്ത്യാ സന്ദർശന വേളയിൽ ഇത് ഉറപ്പിച്ചു.
തൽഫലമായി, ദക്ഷിണാഫ്രിക്കയും ഇന്ത്യയും ചേർന്ന് ഒരു ഇന്ത്യൻ ഓഷ്യൻ റിം ഇനിഷ്യേറ്റീവ് രൂപീകരിച്ചു.
മൗറീഷ്യസും ഓസ്‌ട്രേലിയയും പിന്നീട് അംഗങ്ങളായി.
1995 മാർച്ചിൽ മൗറീഷ്യസിൽ ഇന്ത്യൻ ഓഷ്യൻ റിം ഇനിഷ്യേറ്റീവ്  സ്ഥാപിതമായി, തുടർന്ന് ഇന്ത്യൻ ഓഷ്യൻ റിം അസോസിയേഷൻ ഫോർ റീജിയണൽ കോ-ഓപ്പറേഷന്റെ ചാർട്ടർ എന്നറിയപ്പെടുന്ന ഒരു ബഹുമുഖ ഉടമ്പടിയുടെ സമാപനത്തിലൂടെ 1997 മാർച്ച് 6-7 തീയതികളിൽ ഔദ്യോഗികമായി ആരംഭിച്ചു.
1997 മാർച്ചിൽ, ഇന്തോനേഷ്യ , ശ്രീലങ്ക , മലേഷ്യ , യെമൻ , ടാൻസാനിയ , മഡഗാസ്കർ , മൊസാംബിക് എന്നീ ഏഴ് അധിക രാജ്യങ്ങൾ അംഗങ്ങളായി IOR-ARC ഔപചാരികമായി സമാരംഭിച്ചു.
IOR-ARC യുടെ പരമോന്നത ബോഡി കൗൺസിൽ ഓഫ് (വിദേശ) മിനിസ്റ്റേഴ്സ് (COM) ആണ്.
ഇന്ത്യൻ ഓഷ്യൻ റിം അക്കാദമിക് ഗ്രൂപ്പ് (IORAG), ഇന്ത്യൻ ഓഷ്യൻ റിം ബിസിനസ് ഫോറം (IORBF), വർക്കിംഗ് ഗ്രൂപ്പ് ഓൺ ട്രേഡ് ആൻഡ് ഇൻവെസ്റ്റ്‌മെന്റ് (WGTI), മുതിർന്ന ഉദ്യോഗസ്ഥരുടെ സമിതി (CSO) എന്നിവയുടെ മീറ്റിംഗുകൾക്ക് മുമ്പാണ് COM-ന്റെ മീറ്റിംഗ്.
സഹകരണത്തിന്റെ ലക്ഷ്യങ്ങളും മുൻഗണനാ മേഖലകളും
ഇന്ത്യൻ ഓഷ്യൻ റിം അസോസിയേഷന്റെ ലക്ഷ്യങ്ങൾ ഇനിപ്പറയുന്നവയാണ്: മേഖലയുടെയും അംഗരാജ്യങ്ങളുടെയും സുസ്ഥിര വളർച്ചയും സന്തുലിത വികസനവും പ്രോത്സാഹിപ്പിക്കുന്നതിന് വികസനത്തിനും പങ്കാളിത്ത താൽപ്പര്യത്തിനും പരസ്പര ആനുകൂല്യങ്ങൾക്കും പരമാവധി അവസരങ്ങൾ നൽകുന്ന സാമ്പത്തിക സഹകരണത്തിന്റെ മേഖലകളിൽ ശ്രദ്ധ കേന്ദ്രീകരിക്കുക ഉദാരവൽക്കരണത്തെ പ്രോത്സാഹിപ്പിക്കുന്നതിന്, ഇന്ത്യൻ മഹാസമുദ്രത്തിന്റെ അതിർത്തിക്കുള്ളിൽ ചരക്കുകളുടെയും സേവനങ്ങളുടെയും നിക്ഷേപത്തിന്റെയും സാങ്കേതികവിദ്യയുടെയും സ്വതന്ത്രവും മെച്ചപ്പെട്ടതുമായ ഒഴുക്കിനുള്ള തടസ്സങ്ങൽ നീക്കം ചെയ്യുക.
ഇന്ത്യൻ ഓഷ്യൻ റിം അസോസിയേഷൻ (IORA) ആറ് മുൻഗണനാ മേഖലകളെ തിരിച്ചറിഞ്ഞിട്ടുണ്ട്: സമുദ്ര സുരക്ഷ, വ്യാപാര നിക്ഷേപ സൗകര്യം, ഫിഷറീസ് മാനേജ്മെന്റ്, ദുരന്ത സാധ്യത കുറയ്ക്കൽ, അക്കാദമികവും ശാസ്ത്രീയവുമായ സഹകരണവും ടൂറിസം പ്രോത്സാഹനവും സാംസ്കാരിക കൈമാറ്റവും.
ഇവ കൂടാതെ, ബ്ലൂ ഇക്കണോമി, വിമൻസ് ഇക്കണോമിക് എംപവർമെന്റ് എന്നിങ്ങനെ രണ്ട് ഫോക്കസ് ഏരിയകളും ഐഒആർഎ തിരിച്ചറിഞ്ഞിട്ടുണ്ട്.
ഐഒആർഎ അംഗങ്ങൾ വ്യാപാരം സുഗമമാക്കൽ, ഉദാരവൽക്കരണം, വിദേശ നിക്ഷേപം പ്രോത്സാഹിപ്പിക്കൽ, ശാസ്ത്ര-സാങ്കേതിക വിനിമയം, വിനോദസഞ്ചാരം, അടിസ്ഥാന സൗകര്യങ്ങളുടെയും മാനവവിഭവശേഷിയുടെയും വികസനം, ദാരിദ്ര്യ നിർമ്മാർജ്ജനം, സമുദ്ര ഗതാഗതവും അനുബന്ധ കാര്യങ്ങളും പ്രോത്സാഹിപ്പിക്കൽ, മത്സ്യബന്ധന വ്യാപാരം, ഗവേഷണം, മാനേജ്മെന്റ്, മത്സ്യകൃഷി, വിദ്യാഭ്യാസം, പരിശീലനം, ഊർജം, ഐടി, ആരോഗ്യം, പരിസ്ഥിതി സംരക്ഷണം, കൃഷി, ദുരന്ത നിവാരണം എന്നിവയുമായി ബന്ധപ്പെട്ട സാമ്പത്തിക സഹകരണത്തിനായി പദ്ധതികൾ ഏറ്റെടുക്കുന്നു; .
മുൻഗണനാ മേഖലകൾ
2011 മുതൽ 2013 വരെ ഐഒആർഎ ചെയർ എന്ന നിലയിൽ ഇന്ത്യയുടെ പ്രവർത്തനം മുതൽ, ഐഒആർഎ അതിന്റെ സമുദ്ര സഹകരണ തന്ത്രത്തെ ആറ് മുൻഗണനാ മേഖലകളായും രണ്ട് കേന്ദ്രീകൃത മേഖലകളായും സംഘടനയുടെ സ്ഥാപനങ്ങളും ശേഷികളും ശക്തിപ്പെടുത്തുന്നതിനുള്ള ശ്രമത്തിൽ വിഭജിച്ചു.
സമുദ്ര സുരക്ഷ
മേഖലയിൽ നിലവിലുള്ള സമുദ്ര സുരക്ഷാ നടപടികൾ കാര്യക്ഷമമാക്കുന്നതാണ് "പ്രതിരോധത്തിന്റെ ആദ്യ നിര" എന്ന് ഐഒആർഎ സ്വയം കരുതുന്നു.
സമുദ്രാന്തരീക്ഷം മുതൽ മനുഷ്യസുരക്ഷ വരെയുള്ള നിരവധി പ്രശ്‌നങ്ങൾ ഉൾപ്പെടുന്നതാണ് സമുദ്ര സുരക്ഷ.
ഐഒആർഎ ഈ വിശാലമായ നിർവചനത്തിൽ നിന്ന് വ്യതിചലിക്കുന്നില്ല.
പരമ്പരാഗത സുരക്ഷാ ഭീഷണികളുടെയും പാരിസ്ഥിതിക ആരോഗ്യം, ഐയുയു മത്സ്യബന്ധനം തുടങ്ങിയ പാരമ്പര്യേതര ഭീഷണികളുടെയും പ്രാധാന്യം ഐഒആർഎ പരിഗണിക്കുന്നു.
കൂടാതെ, പരിശീലനം, ഗതാഗതം, ഉപകരണങ്ങളുമായി ബന്ധപ്പെട്ട പ്രശ്നങ്ങൾ, ദുരിത സാഹചര്യങ്ങളിൽ സഹായം എന്നിവയുമായി ബന്ധപ്പെട്ട ഒരു "സമുദ്ര സുരക്ഷ" സംരംഭവും ഐഒആർഎയ്ക്കുണ്ട്.
വ്യാപാരവും നിക്ഷേപ സൗകര്യവും
ആഗോള വ്യാപാരത്തിൽ ഇന്ത്യൻ മഹാസമുദ്ര മേഖലയുടെ പ്രാധാന്യം തിരിച്ചറിഞ്ഞ്, ഐഒആർഎ വ്യാപാര ഉദാരവൽക്കരണത്തിനും ചരക്കുകൾ, സേവനങ്ങൾ, നിക്ഷേപം, സാങ്കേതികവിദ്യ എന്നിവയുടെ സ്വതന്ത്രമായ ഒഴുക്കിനും മുൻഗണന നൽകിവരുന്നു.
അതിന്റെ "ആക്ഷൻ പ്ലാൻ 2017-2021" ഹ്രസ്വകാല വ്യാപാരത്തിനുള്ള തടസ്സങ്ങൾ കുറയ്ക്കുന്നത് മുതൽ ദീർഘകാലത്തേക്ക് ബിസിനസ്സ് യാത്രകൾ എളുപ്പമാക്കുന്നത് വരെയായി ഈ മേഖലയിലെ വ്യാപാരത്തിനുള്ള ഏഴ് ലക്ഷ്യങ്ങൾ മുന്നോട്ട് വയ്ക്കുന്നു.
ഫിഷറീസ് മാനേജ്മെന്റ്
"മാരിടൈം സേഫ്റ്റി ആന്റ് സെക്യൂരിറ്റി" മുൻഗണനാ മേഖലയ്ക്ക് കീഴിൽ ഉൾപ്പെടുത്തിയിരുന്നെങ്കിലും, ഫിഷറീസ് മാനേജ്മെന്റ് ഐഒആർഎ അംഗരാജ്യങ്ങളെ സംബന്ധിച്ചിടത്തോളം ഒരു പ്രധാന വിഷയമാണ്.
ഫിഷറീസ് സപ്പോർട്ട് യൂണിറ്റ് (എഫ്‌എസ്‌യു) ഫ്‌ളാഗ്‌ഷിപ്പ് പ്രോജക്‌റ്റിലൂടെ, മത്സ്യസമ്പത്തിന്റെ ചൂഷണം കുറച്ചും സുരക്ഷിതവും ഉത്തരവാദിത്തമുള്ളതുമായ സമുദ്രോത്പന്ന വ്യാപാരം പ്രോത്സാഹിപ്പിക്കുന്നതിലൂടെ സുസ്ഥിര സംരക്ഷണവും നീല സമ്പദ്‌വ്യവസ്ഥയും പ്രോത്സാഹിപ്പിക്കാനാണ് ഐഒആർഎ ഉദ്ദേശിക്കുന്നത്.
ഡിസാസ്റ്റർ റിസ്ക് മാനേജ്മെന്റ്
ഇന്ത്യൻ മഹാസമുദ്ര മേഖല ചുഴലിക്കാറ്റുകൾ, വരൾച്ചകൾ, ഭൂകമ്പങ്ങൾ, സുനാമികൾ, വെള്ളപ്പൊക്കം, വേലിയേറ്റം എണ്ണ ചോർച്ച, തീപിടിത്തം, വിഷ പദാർത്ഥങ്ങളുടെ ചോർച്ച, അനധികൃത മാലിന്യം തള്ളൽ എന്നിവ പോലുള്ള പ്രകൃതിദത്തവും മനുഷ്യനിർമ്മിതവുമായ ദുരന്തങ്ങൾക്ക് സാധ്യതയുള്ള മേഖലയാണ്.
ഐഒആർഎ യുടെ ഡിസാസ്റ്റർ റിസ്ക് മാനേജ്മെന്റ് ദുരന്തങ്ങളെ മുൻകൂട്ടി കാണാനും പ്രതികരിക്കാനും അവയിൽ നിന്ന് കരകയറാനുമുള്ള അറിവും കഴിവുകളും വികസിപ്പിക്കുന്നതിനെ ചുറ്റിപ്പറ്റിയാണ്.
ദേശീയ ഗവൺമെന്റുകൾ, സർക്കാരിതര സംഘടനകൾ, പ്രാദേശിക, അന്തർദേശീയ പങ്കാളികൾ, സ്വകാര്യ മേഖല എന്നിവ ഉൾപ്പെടുന്ന ഐഒആർഎയുടെ ഡിസാസ്റ്റർ റിസ്ക് മാനേജ്മെന്റ് പ്ലാൻ മൾട്ടി ഡിസിപ്ലിനറിയാണ്.
ടൂറിസം, കൾച്ചറൽ എക്സ്ചേഞ്ചുകൾ
പ്രാദേശിക സാമ്പത്തിക വളർച്ച പ്രോത്സാഹിപ്പിക്കുന്നതിനും ഇക്കോ-ടൂറിസത്തിന്റെ സുസ്ഥിര വികസനം പ്രോത്സാഹിപ്പിക്കുന്നതിനും സാംസ്കാരിക പൈതൃകം പ്രോത്സാഹിപ്പിക്കുന്നതിനും "ഈ പൈതൃകത്തിന്റെ സാമ്പത്തിക സാധ്യതകൾ പ്രയോജനപ്പെടുത്തുന്നതിനും" അംഗരാജ്യങ്ങളും പങ്കാളികളും തമ്മിലുള്ള സഹകരണത്തിനുള്ള നയ നിർദ്ദേശങ്ങളിലൂടെ ടൂറിസവും സാംസ്കാരിക വിനിമയവും ഐഒആർഎ പ്രോത്സാഹിപ്പിക്കുന്നു.
അക്കാദമിക്, സയൻസ് ടെക്നോളജി
സമുദ്ര സംരക്ഷണവുമായി ബന്ധപ്പെട്ട വിഷയങ്ങളിൽ ഐഒആർഎ യുടെ അറിവ് വർദ്ധിപ്പിക്കാൻ അക്കാദമിക സാധ്യതകളെ ഉദ്ധരിച്ചുകൊണ്ട്, ഇന്ത്യൻ മഹാസമുദ്ര മേഖലയിലെ മികവിന്റെ കേന്ദ്രങ്ങളുടെ സഹകരണം ഐഒആർഎ പ്രോത്സാഹിപ്പിക്കുന്നു.
ശ്രദ്ധേയമായ മുന്നേറ്റങ്ങളും നേട്ടങ്ങളും വിപുലീകരണം അംഗത്വ വിപുലീകരണം
ഐ‌ഒ‌ആർ‌എയുടെ പ്രാരംഭ രൂപമായ ഇന്ത്യൻ ഓഷ്യൻ റിം ഇനിഷ്യേറ്റീവിൽ മൗറീഷ്യസ് ആതിഥേയത്വം വഹിച്ച "മാഗ്‌നിഫിസെന്റ് 7" എന്ന ഏഴ് രാജ്യങ്ങൾ മാത്രമാണ് ഉൾപ്പെട്ടിരുന്നത്.
1997 മാർച്ചിൽ 14 രാജ്യങ്ങളിലേക്ക് അംഗത്വം വളരുകയും ആദ്യത്തെ മന്ത്രിതല യോഗം ഇന്ത്യൻ ഓഷ്യൻ റിം അസോസിയേഷൻ ഫോർ റീജിയണൽ കോപ്പറേഷന്റെ ചാർട്ടറിന് അംഗീകാരം നൽകുകയും ചെയ്തു.
അതിനുശേഷം അത് 23 രാജ്യങ്ങളും 10 ഡയലോഗ് പങ്കാളികളും ഉൾപ്പെടുന്ന തരത്തിൽ വളർന്നു.
ശ്രദ്ധേയമായി, ഈ സംഘടന യഥാർത്ഥത്തിൽ ഇന്ത്യൻ മഹാസമുദ്ര മേഖലയെ ഉൾക്കൊള്ളുന്നുവെന്ന് പറയാനാകും, കൂടാതെ ഡയലോഗ് പാർട്ണണർ എന്ന നിലയിൽ പങ്കാളികളായി വൻശക്തികളുടെ ഇടപെടൽ ഐ‌ഒ‌ആർ‌എ യുടെ സ്വാധീനം വളരെയധികം വിപുലീകരിച്ചു.
വ്യാപ്തിയുടെ വിപുലീകരണം
തുടക്കത്തിൽ സാമ്പത്തിക, വ്യാപാര സഹകരണത്തിൽ മാത്രം ശ്രദ്ധ കേന്ദ്രീകരിച്ചിരുന്നെങ്കിലും, വിശാലമായ സമുദ്ര സുരക്ഷാ ലക്ഷ്യങ്ങൾ ഉൾപ്പെടുത്തുന്നതിനായി ഐ‌ഒ‌ആർ‌എ അതിന്റെ വ്യാപ്തി വിപുലീകരിച്ച് സമുദ്രമേഖലയിൽ മൊത്തത്തിൽ വളരുന്ന പ്രാധാന്യമുള്ള പാരമ്പര്യേതര സുരക്ഷാ ഭീഷണികളിലും ശ്രദ്ധ കേന്ദ്രീകരിക്കുന്നു.
ബ്ലൂ എക്കണോമി
തൊഴിൽ, ഭക്ഷ്യസുരക്ഷ, ദാരിദ്ര്യ നിർമ്മാർജ്ജനം എന്നിവ പ്രോത്സാഹിപ്പിക്കുന്നതിനുള്ള അതിന്റെ സാധ്യതകൾ കാരണം ഐ‌ഒ‌ആർ‌എയുടെ ഒരു "ഫോക്കസ് ഏരിയ" ആയ ബ്ലൂ ഇക്കോണമി 2014 ലെ 14-ാമത് ഐ‌ഒ‌ആർ‌എ മന്ത്രിതല യോഗത്തിൽ എല്ലാ ഐ‌ഒ‌ആർ‌എ അംഗരാജ്യങ്ങളുടെയും ശ്രദ്ധ പിടിച്ചുപറ്റി.
ഓസ്‌ട്രേലിയയുടെയും ഇന്ത്യയുടെയും നേതൃത്വത്തിൽ, ബ്ലൂ ഇക്കണോമിയിൽ ഏർപ്പെടുന്നതിനുള്ള കൃത്യമായ പദ്ധതികളുള്ള രണ്ട് അംഗരാജ്യങ്ങളുടെ നേതൃത്വത്തിൽ, അംഗരാജ്യങ്ങൾക്കായി ഒരു ബ്ലൂ ഇക്കണോമി നയത്തിന്റെ രൂപീകരണം താരതമ്യേന നന്നായി ചിട്ടപ്പെടുത്തിയിട്ടുണ്ട്.
ഇക്കോ-ടൂറിസത്തിൽ സഹകരണത്തിനുള്ള വേദികൾ; ഇന്ത്യൻ മഹാസമുദ്രത്തിലെ മത്സ്യബന്ധനത്തെ നിയന്ത്രിക്കുന്ന ഇന്ത്യൻ ഓഷ്യൻ ട്യൂണ കമ്മീഷന്റെ സൃഷ്ടി; ഔഷധ ആവശ്യങ്ങൾക്കായി സമുദ്ര, ജൈവ വിഭവങ്ങളുടെ ഗവേഷണവും വികസനവും എന്നിവ ഐ‌ഒ‌ആർ‌എയിലൂടെ ബ്ലൂ ഇക്കണോമി നിർദ്ദേശങ്ങൾ വിജയകരമായി നടപ്പിലാക്കുന്നതിന്റെ ചില ഉദാഹരണങ്ങളാണ്.
അംഗത്വത്തിൽ വിശാലവും സംഘടനാപരമായ സമഗ്രതയിൽ മുന്നേറുന്നതും ആണെങ്കിലും, ഐ‌ഒ‌ആർ‌എയെ വളരെ വിജയകരവും സ്വാധീനമുള്ളതുമായ ഒരു പ്രാദേശിക സംഘടനയായി വളരുന്നതിൽ നിന്ന് പല കാര്യങ്ങളും തടയുന്നു.
ഈ പ്രശ്നങ്ങളിൽ ഘടനാപരമായ പോരായ്മകൾ മുതൽ ഐ‌ഒ‌ആർ‌എയ്ക്ക് പുറത്ത് നിലനിൽക്കുന്ന ജിയോപൊളിറ്റിക്കൽ വൈരുദ്ധ്യങ്ങൾ വരെ ഉൾപ്പെടുന്നു.
വൈവിധ്യമാർന്ന രാജ്യങ്ങൾ, വൈവിധ്യമാർന്ന ലക്ഷ്യങ്ങൾ
ഇന്ത്യൻ മഹാസമുദ്ര മേഖലയിലെ വിവിധ രാജ്യങ്ങളുടെ കാഴ്ചപ്പാടുകൾ മനസ്സിലാക്കാനുള്ള കഴിവ് ഐ‌ഒ‌ആർ‌എയ്ക്ക് ഉണ്ടെങ്കിലും, അംഗരാജ്യങ്ങൾക്കിടയിൽ വിജയകരമായ സമുദ്ര സുരക്ഷാ സഹകരണം എങ്ങനെയായിരിക്കുമെന്ന കാര്യത്തിൽ വ്യത്യാസങ്ങൾ ഉണ്ട്.